Franz Xaver Kroetz

Franz Xaver Kroetz (født 1946) er en tysk manusforfatter, forfatter, skuespiller og regissør. 

Blant hans mest kjente stykker er Hartnäckig (1970), Stallerhof (1971), Oberösterreich (1972), Globales Interesse (1973), Das Nest (1975), Mensch Meier (1978), Ich bin das Volk (1994) og Der verkaufte Großvater (1998). Hans stykker handler oftest om mennesker fra lavere sosiale lag som strever med å uttrykke seg språklig og som ikke makter å finne fram til sin egen individualitet. Den tradisjonelle dialogen oppløses i klisjeer og knappe utsagn. Han har også skrevet flere adapsjoner for teatret.

Kroetz også skrevet romaner, deriblant Der Mondscheinknecht (2 bind, 1981–1983) om folk på landsbygda og deres liv fra begynnelsen av 1900-tallet til i dag. Han har også skrevet dikt.

Som skuespiller har Kroetz medvirket i kjente tyske tv-serier som blant annet Tatort, Kir Royal og Über Land.

Han har mottatt flere priser, deriblant Forbundsrepublikken Tysklands fortjenstorden og Bertolt-Brecht-Literaturpreis.

Referanser

Eksterne lenker 

 

Personer fra München
Tyske dramatikere
Tyske forfattere
Tyske skuespillere
Tyske regissører